Alfredo Di Stéfano

Alfredo Di Stéfano, nassù coma Alfredo Stéfano di Stéfano Laulhé (Barracas, 4 luj 1926), a l'é stàit un fotbaleur argentin che a l'ha peui pijà 'l passapòrt ëspagneul ëdcò se a l'avìa d'orìgin italian-e e irlandèise. An cariera a l'é butasse le maje ëd tre selession nassionaj: Argentin-a, Colombia e Spagna.

 Cariera 

A nomach 15 ani a l'é intrà ant la sgonda squadra dël River Plate, e a 16 a l'é già an prima squadra ansema a 'd grand nòm dël River ëd j'ani '40 e bele-lì a resta dal 1943 al 1949 con an mes na cita esperiensa ant l'Huracan.

Passà a la squadra dël Millonarios ëd Bogotà dël 1949, a l'ha giutà costa società con 157 grije an 182 partìe, a dventé la formassion pì gloriosa dla stòria colombian-a an vagnand 4 campionà an 5 ani (1949-1953).

Ma a l'é al Real Madrid che Di Stéfano a viv soe época pì gloriosa: ant la capital spagneula a vagna (dal 1953 al 1964) 8 campionà, 5 Cope dij Campion (an marcand sempre almanch na grija an tute le finaj giugà), na Copa Antercontinental e doi balon d'òr.

An efet soa compra fàita dal Madrid dël 1953 a l'é stàita "giutà" dal govern centralista dël Caudillo: già vendù al FC Barslon-a 'l giugador a l'é peui butasse la maja bianca përchè la ditadura a vorìa nen lassé 'n campion parèj a jë stòrich "nemis" catalan. Donca a l'era pijasse la decision ëd fé giughé 'l campion argentin n'ani an Ëspagna e n'ani an Catalògna. J catalan anrabià a l'han pijà la decision ëd lassé andé a Madrid ël giugador .

Dël 1964 a l'é mudasse a l'Espanyol anté che a l'ha giugà fin-a al 1966 an sarand soa cariera 'd fotbaleur a 40 ani.

Al di d'ancheuj a l'é pressident onorari dël Real Madrid.

 Selession nassionaj 

Di Stéfano a l'ha giugà con tre selesseion nassionaj diferente: 6 partìe con l'Argentin-a, 4 con la Colombia e 31 con la Spagna ma sensa giughé gnanca na partìa ant la Copa dël Mond.

Dël 1947 a 21 ani a l'ha vagnà la Copa America con l'Argentin-a an marcand 6 grije ant la competission.

Dël 1950 a l'ha pa partecipà a la Copa dël Mond an Brasil përchè l'Argentin-a a l'é arfudasse 'd giughela e parèj Di Stéfano a l'ha perdù l'ocasion ëd vive costa emossion.

Quand a giugava an Colombia, ant la Selession nassional ëd col pais a fasìa pòche partìe e an quatr ani a l'ha giugà mach quatr vire.

Dventà sitadin ëspagneul dël 1956 a l'avrìa podù giughé ij mondiaj dël 1962 përchè la Spagna a l'era qualificasse, ma un maleur a l'ha faje giughé gnanca na partìa.

 Palmarès 

 Club 

 Competission nassionaj 

Campionà argentin: 2  
River Plate: 1945, 1947  
Campionà colombian: 3  
Deportivo Los Millonarios: 1949, 1951, 1952   
Copa ëd Colombia: 1  
Deportivo Los Millonarios: 1953   
Campionà spagneul: 8  
Real Madrid: 1953/1954, 1954/1955, 1956/1957, 1957/1958, 1960/1961, 1961/1962, 1962/1963,  1963/1964  
Copa dë Spagna: 1   
Real Madrid: 1961/1962   

 Competission anternassionaj 

Copa Latin-a: 2  
Real Madrid: 1955, 1957   
Copa dij Campion: 5  
Real Madrid: 1955/1956, 1956/1957, 1957/1958, 1958/1959, 1959/1960  
Copa Antercontinental: 1  
Real Madrid: 1960  

 Selession nassionaj 

Copa América: 1  
Argentin-a: 1947  

 Premi 

Goleador dël Campionà spagneul: 5   
1953/1954, 1955/1956, 1956/1957, 1957/1958, 1958/1959   
Balon d'òr: 2  
1957, 1959  

Di Stefano, Alfredo